કૅટરિના કે આદિત્ય રોય કપૂરની એક્ટિંગનાં વખાણ કરવાં પડે એવો સમય હજી આવ્યો નથી, પણ ફિલ્મમાં તબુ હોય એટલે ઓવારણાંનો અમુક સ્ટૉક તેના માટે અનામત રાખવો પડે. (હા, આ ફિલ્મ પછી સૂકાં ચિનાર જેવા લાલ રંગના વાળ અને ઉદૂર્‍માં ટૅટૂ કરાવવાનો ક્રેઝ આવે તો નવાઈ નહીં.) કૅટરિના કરતાં ક્યાંય વધુ ખૂબસૂરત અને એક્સપ્રેસિવ તેના બાળપણનો રોલ કરતી તનીશા શર્મા લાગે છે. અહીં બે સરપ્રાઇઝ ગેસ્ટ અપીરન્સ પણ છે, પરંતુ દૂરદર્શન જોઈને મોટા થયેલા દર્શકોને એક લાંબા અરસા બાદ પડદા પર તલત અઝીઝને જોઈને વસ્લની રાહતનો અહેસાસ થશે.